नर्सेज एसोसिएशन का शपथ ग्रहण समारोह आज
अलवर| राजस्थाननर्सेज एसोसिएशन का शपथ ग्रहण समारोह एवं कार्यालय उद्घाटन गुरुवार दोपहर 3 बजे राजीव गांधी सामान्य अस्पताल परिसर स्थित आईएमए हॉल में आयोजित किया जाएगा। जिलाध्यक्ष प्रेम पटेल ने बताया कि कार्यक्रम के मुख्य अतिथि प्रभारी मंत्री हेमसिंह भड़ाना होंगे। अध्यक्षता विधायक बनवारी लाल सिंघल करेंगे। विशिष्ट अतिथि विधायक जयराम जाटव होंगे। वहीं ट्रेंड नर्सेज एसोसिएशन ऑफ इंडिया के उपाध्यक्ष एवं आरएनसी के पूर्व रजिस्ट्रार जोगेंद्र सिंह एवं राजस्थान नर्सेज एसोसिएशन के प्रदेशाध्यक्ष श्याम सिंह, चिकित्सा विभाग के संयुक्त निदेशक डॉ. केके शर्मा एवं उप निदेशक डॉ. यदुराज सिंह अतिथि होंगे।
hin_Deva hin_Deva